Atlas of Peculiar Galaxies

Am **Atlas of Peculiar Galaxies**, dee vum Halton Arp an den 1960er Joren zesummegestallt gouf, si Fotoe vun 338 ongewéinleche Galaxien.

Den Arp huet a sengen Aarbechten a Lëschten a bei aneren Astronomen no Galaxië mat ongewéinlecher Struktur gesicht. Wa fir een ausgewielten Objet nach keng gutt Foto do war, dann huet hie mat dem 5&nbsp;m-Teleskop vum Palomar-Observatoire ënner gudden Observatiounsbedingungen eng Foto am bloe Spektralberäich opgeholl.

Am Atlas si Fotoe vun 338 Objeten, déi duerchnumeréiert goufen, z.&nbsp;B. Arp 220. Den Arp ënnerdeelt säi Katalog mat ongewéinleche Galaxien no reng morphologesche Krittären a follgend Gruppen:

* Spiralgalaxie mat klenger Flächenhellegkeet (1-6)
* Spiralgalaxie mat gespléckten Äerm (7-12)
* Spiralgalaxie mat ofgetrennten Ofschnëtter (13-18)
* Spiralgalaxie mat dräi Äerm (19-21)
* Spiralgalaxie mat engem Aarm (22-24)
* Spiralgalaxie mat engem opfällegem Aarm (25-30)
* Spiralgalaxie mat der Form vun engem Integralzeechen (31-36)
* Spiralgalaxie mat engem Begleedeer mat niddreger Flächenhellegkeet op engem Aarm (37-48)
* Spiralgalaxie mat engem klenge Begleeder mat héijer Flächenhellegkeet op engem Aarm (49-78)
* Spiralgalaxie mat engem grousse Begleeder mat héijer Flächenhellegkeet op engem Aarm (79-91)
* Spiralgalaxie mat engem elliptesche Begleeder op engem Aarm (92-101)
* Elliptesch Galaxie mat Verbindung zu Spiralen (102-108)
* Elliptesch Galaxie déi Spiraläerm ofstéisst (109-112)
* Elliptesch Galaxie déi op eng Spiralgalaxie histeiert (113-132)
* Elliptesch Galaxie mat noe Fragmenter (133-136)
* Elliptesch Galaxie mat ausstréimender Matière (137-145)
* Galaxie mat associéierte Réng (153-160)
* Galaxie mat Jets (149-152)
* Gestéiert Galaxie mat bannenzeger Absorptioun (153-160)
* Galaxie mat diffuse Filamenter (161-166)
* Galaxie mat diffuse Géigenäerm (162-172)
* Galaxie mat schmuele Géigenäerm (173-178)
* Galaxie mat schmuele Filamenter (179-193)
* Galaxie mat vum Kär ausgeschleiderter Matière (194-208)
* Galaxie mat Onreegelméissegkeeten, Absorptioun an Opléisung (209-214)
* Galaxie mat ugrenzende Schleefen (215-280)
* Galaxie mat amorphe Spiraläerm (221-226)
* Galaxie mat konzentresche Réng (227-231)
* Galaxie mat Unzeeche fir Opspléckung (233-256)
* Galaxie mat onreegelméissege Bätz (257-268)
* Duebelgalaxie mat verbonnenen Äerm (269-274)
* Interaktiv Duebelgalaxie (275-280)
* Duebelgalaxie mat Astréimung an Unzéiung (281-286)
* Galaxie mat Wandeffekter (287-292)
* Galaxie mat laange Filamenter (294-297)
* Gruppe vu Galaxien (311-321)
* Kette vu Galaxien (322-332)

Den Arp-Katalog war Ausgangspunkt vu villen detailléierten Ënnersichunge vun ongewéinlechen an interaktive Galaxien, och wa spezifesche morphologesche Aklasséierungen an e puer Basismodellvirstellunge vum Arp haut dacks manner Bedeitung bäigemooss gëtt.

## Kuckt och

* Arp 107 / Arp 220 / Arp 273
* Astronomesch Katalogen

## Literatur
* Arp, H., *Atlas of Peculiar Galaxies*, Astrophysical Journal Supplement Series 14, 1 (1966) – Zesummefassend Publikatioun
* Arp, H., *Atlas of Peculiar Galaxies*, California Institute of Technology, Pasadena (1966) - Eigentlechen Atlas

## Um Spaweck

*  Online-Versioun vum Atlas of Peculiar Galaxies
*  Amateurobservatioune vun Arp Galaxien